stanford-oval/wikipedia huggingface dataset:
Yhdistetty talviolympialaisissa 1980
Lopputulokset

|  Sija |   Urheilija  |  Tulos |
| --- | --- | --- |
|  1  |   Ulrich Wehling (GDR)  |  432.200   |
|  2  |   Jouko Karjalainen (FIN)  |  429.500   |
|  3  |   Konrad Winkler (GDR)  |  425.320   |
|  4  |   Tom Sandberg (NOR)  |  418.465   |
|  5  |   Uwe Dotzauer (GDR)  |  418.415   |
|  6  |   Karl Lustenberger (SUI)  |  412.210   |
|  7  |   Aleksandr Majorov (URS)  |  409.135   |
|  8  |   Gunter Schmieder (GDR)  |  404.075   |
|  9  |   Hubert Schwarz (FRG)  |  402.145   |
|  10  |   Jan Legierski (POL)  |  400.930   |
|  11  |   Hallstein Bøgseth (NOR)  |  398.990   |
|  12  |   Walter Malmquist (USA)  |  395.300   |
|  13  |   Jorma Etelälahti (FIN)  |  391.915   |
|  14  |   Urban Hettich (FRG)  |  390.525   |
|  15  |   Fjodor Koltšin (URS)  |  387.355   |
|  16  |   Hermann Weinbuch (FRG)  |  385.240   |
|  17  |   Józef Pawlusiak (POL)  |  384.600   |
|  18  |   Kerry Lynch (USA)  |  382.330   |
|  19  |   Sergei Omelchenko (URS)  |  379.935   |
|  20  |   Günther Abel (FRG)  |  376.520   |
|  21  |   Ernst Beetschen (SUI)  |  368.595   |
|  22  |   Jukka Kuvaja (FIN)  |  367.845   |
|  23  |   Rauno Miettinen (FIN)  |  367.540   |
|  24  |   Kazimierz Dlugopolski (POL)  |  364.895   |
|  25  |   Michio Kubota (JPN)  |  364.415   |
|  26  |   Stanislaw Kawulok (POL)  |  364.140   |
|  27  |   Toshihiro Hanada (JPN)  |  349.145   |
|  28  |   Gary Crawford (USA)  |  340.180   |
|  29  |   Odd Arne Engh (NOR)  |  328.145   |
|  -  |   Mike Devecka (USA)  |  0   |
|  -  |   Arne Morten Granlien (NOR)  |  0   |
Lähde:
Zeebruggen satama

Zeebruggen satama kartalla.
Ilmakuva satamasta.
Zeebruggen satama on Belgiassa sijaitseva suuri satama, joka on konttisatama sekä irtotavaran ja ajoneuvojen satama. Zeebruggen satama on yksi maailman merkittävimpiä roro-satamia ja yksi maailman merkittävimmistä ajoneuvojen satamista. Sataman kautta on myös matkustajalauttaliikennettä lähes 20 kohteeseen. Satama työllistää yli 10 000 henkilöä ja satamaan saapuu noin 8000 alusta vuosittain.
Aiheesta muualla

Wikimedia Commonsissa on kuvia tai muita tiedostoja aiheesta .
https://www.portofzeebrugge.be/en (Arkistoitu – Internet Archive)
Yksityisdosentti

Yksityisdosentin karikatyyri, julkaistu saksalaisessa satiirilehdessä Fliegende Blätter (1848): "Saksalainen yksityisdosentti muuttuu toiveisiinsa kääriytyneeksi muumioksi."
Yksityisdosentti (saks.  Privatdozent, unk. magántanár) on Saksassa, Itävallassa ja Unkarissa käytetty yliopistollinen arvo. Se vastaa pääasiallisesti Suomessa käytettyä dosentin arvoa. Saksassa yksityisdosentti saattoi aiemmin vapaasti määrätä luentotuntiensa lukumäärän ja luentojensa aiheet.
Aiheesta muualla

Eduard Erdmann: Die Bedeutung der Privatdozenten. Zur Kritik der Lex Arons, 1898 pdf 417 kB
Vuorinjala

| Vuorinjala |
| --- | --- |
 Vuorinjalanaaras ja uros
Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Naudat Bovinae
Suku::  Metsäantiloopit Tragelaphus
Laji::  buxtoni
Kaksiosainen nimi
 Tragelaphus buxtoni  Lydekker, 1910 
 Vuorinjalan levinneisyys
Katso myös
   Vuorinjala Wikispeciesissä   Vuorinjala Commonsissa 
Infobox OKNimi-testi OKIUCN-testi OK: 
Vuorinjala (Tragelaphus buxtoni) on Etiopiassa Etiopian ylängöllä tavattava metsäantilooppilaji. Se on luokiteltu erittäin uhanalaiseksi lajiksi.
Taksonomia

Vuorinjala on monotyyppinen eli sitä ei ole jaettu alalajeihin. Nimestään huolimatta vuorinjala ei ole erityisen läheistä sukua njalalle, vaan sen lähempi sukulainen on isokudu.
Koko ja ulkonäkö

Vuorinjalaurokset ovat naaraita kookkampia. Urokset painavat 180-300 kg ja naaraat 150-200 kg. Urosten ruumiinpituus on 240-260 cm ja säkäkorkeus 120-135 cm. Naaraiden vastaavat lukemat ovat 190-200 cm ja 90-110 cm. Turkin väri on pääosin harmaanruskea. Urokset ovat yleensä naaraita tummempia. Turkki on myös kesäisin lyhyempi ja kiiltävämpi kuin talvella. Kyljillä on usein valkoisia täplä- ja juovakuvioita. Naamassa silmien välissä on valkoinen väkäskuvio ja poskilla on kaksi valkoista täplää. Kaulassa on samoin kaksi valkoista laikkua. Uroksilla kasvavat pitkät lyyranmuotoiset sarvet. Sarvilla voi olla pituutta 118 cm.
Levinneisyys ja elinympäristö

Vuorinjalaa tavataan ainoastaan Etiopiassa Etiopian ylängöllä Itä-Afrikan hautavajoaman kaakkoispuolella. Merkittävin yksittäinen levinneisyysalue on Bale-vuorten kansallispuisto ja muilla alueilla on pienempiä erillisiä kantoja. Historiallisesti sitä on tavattu nykyistä laajemmalla alueella Gara Muletasta Shashamaneen idässä ja Sidamoon pohjoisessa.
Vuorinjaloja tavataan metsä-, ruohikko- ja pensaikkoalueilla seuduilla 1 800-4 300 metrin korkeudella merenpinnasta. Erityisesti ne viihtyvät vuoristometsillä ruohikoiden reunamilla.
Elintavat

Vuorinjalat liikkuvat pienissä 2–13 yksilön ryhmissä. Ryhmät koostuvat usein naaraista ja niiden jälkikasvusta, joiden mukana liikkuu usein joitakin uroksia. Vanhat urokset liikkuvat useinj yksin. Ne ovat aktiivisimmillaan varhain aamuisin ja myöhään iltapäivällä. Etenkin kaukana ihmisistä ne voivat olla aktiivisia päivisin ja öisin. Vuorinjalat liikkuvat kuivanakautena ylös vuoria ja alas sadekaudella.
Vuorinjala käyttää ravinnokseen lehtiä, sekä harvemmin ruohoja, saniaisia ja jäkäliä. pääasiallinen petoeläin on leopardi, jonka lisäksi sitä saalistavat mahdollisesti myös leijona ja hyeenat. Vaaran uhatessa vuorinjala päästää hälytysäänenä kirkkaan haukahduksen ja juoksee häntä pystyssä pakoon.
Vuorinjala lisääntyy vuoden ympäri, mutta tavallisin aika ajoittuu sään mukaan ja vaihtelee eri alueilla. Tiineys kestää 8-9 kuuakutta ja emo saa yhden poikasen kerrallaan. Pari ensimmäistä viikkoaan poikanen viettää tiheän aluskasvillisuuden suojassa. Lopulta se alkaa seurata emoaan, joka imettää sitä 3–4 kuukautta. Poikanen liikkuu emonsa mukana aina 2-vuotiaaksi saakka. Naaraista tulee sukukypsiä 2–3-vuotiaina. Urosten sarvet alkavat kasvaa 6-kuukauden iässä ja niistä tulee sukukypsiä suurin piirtein samaan aikaan naaraiden kanssa. Ne eivät ole kuitenkaan kokonaan täysikasvuisia ennen 6-vuoden ikää ja ne parittelevat tyypillisesti vasta 5–8-vuoden ikäisinä.
Uhat ja suojelu

Kansainvälinen luonnonsuojeluliitto  IUCN on määritellyt vuorinjalan erittäin uhanalaiseksi lajiksi. Kannan kooksi on yleensä arvioitu 1 500–2 000, mutta on myös joitakin viitteitä mahdollisesti hieman suuremmasta 4 000:n yksilön kannasta. Kannan uskotaan olevan joka tapauksessa laskussa. Vielä 1960-luvulla kannan arvioitiin olleen 7 000–8 000 yksilöä.
Vuorinjalaa uhkaavia tekijöitä ovat metsästys ja elinympäristön tuhoutuminen. Vuoristometsiä kaadetaan ja lajin levinneisyysaluetta on otettu maanviljelyn ja karjatalouden käyttöön. Metsästys lihan ja sarvien takia on huomattava ongelma. Laji on suojeltu, mutta lain valvonta on jäänyt vähäiseksi.
Uros.
Naaras.
Vuorinjalaryhmä.
Walter Greuling

Walter Greuling (10. lokakuuta 1880 Mengersgereuth, Thüringen, Saksa – 23. syyskuuta 1944 Tukholma) oli suomalainen kauppaneuvos, omistaja, yritysjohtaja ja hyväntekijä. Greuling oli merkittävä suomalainen elinkeinoelämän vaikuttaja, joka kehitti useita eri toimialoja itsenäistyneessä Suomessa. Hän vaikutti ideoillaan ja innovatiivisuudellaan Suomen teknis-taloudelliseen kehitykseen.
Ura

Vuonna 1892 perheensä mukana Suomeen muuttanut Greuling kävi ruotsinkielisen alkeiskoulun Tampereella.
Hän oli John Blomin Tukkuliikkeen kirjanpitäjä ja kirjeenvaihtaja Tampereella 1898–1899, Arthur Koppelin sivukonttorin kirjeenvaihtaja Helsingissä 1899–1904. Mercantilen prokuristi 1904–1908, toimitusjohtaja 1908–1914 ja johtokunnan jäsen 1905–1915.. Ab Hugo Hartig & Co -yhtiön sisäänostaja Greuling oli 1914–1918, Savonlinnan Oluttehdas -yhtiön tilintarkastaja 1907–1911 ja 1920 sekä toimitusjohtaja ja hallituksen puheenjohtaja 1912–1914, Joensuun Mallasjuomatehdas -yhtiön kirjanpitäjä 1909–1912, toimitusjohtaja 1912–1914, johtokunnan jäsen 1910–1914 ja tilintarkastaja 1918, Hangö Lådfabrik Ab:n eli vuodesta 1935 Oy Hangon Teollisuus Ab:n hallituksen puheenjohtaja 1922–1925 sekä 1936–1943 ja toimitusjohtaja 1925–1943, Parator-yhtiön toimitusjohtaja 1927–1943 ja Hangon Värin toimitusjohtaja ja hallituksen puheenjohtaja 1938–1942.
Greuling oli suurin omistaja Oy Nikolajeff Ab:ssa, joka toi maahan amerikkalaisen General Motorsin ja saksalaisen Mercedes-Benzin autoja. Nikolajeff Oy:n omistajat perustivat Veho-automaahantuontiyrityksen hotelli Kämpin tiloissa vuonna 1939, joka ryhtyi tuomaan Mercedes-Benz-autoja Suomeen. Hän oli Mercantilen hallituksen puheenjohtaja ja Helvarin pääomistaja.
Vuonna 1919 Suomen kansalaisuuden saaneella Greulingilla oli myös useita osakkuuksia eri yhtiöissä, samoin kuin luottamustehtäviä.
Hän teki myös merkittäviä lahjoituksia. Lahjoituksien saajien joukossa oli Suomen puolustusvoimat.
Greuling menehtyi syöpään Tukholmassa vuonna 1944.
Kunnianosoitukset

Kauppaneuvoksen arvonimen Greuling sai vuonna 1941.
Perhe

Greulingin vanhemmat olivat tehtaanjohtaja Max August Greuling ja Aline Christiane Krämer ja puoliso vuodesta 1905 Maud Sofia Elmgren.
Greulingin tytär Dorrit Greuling avioitui yritysjohtaja, lääkäri Cecil Aminoffin kanssa. Yritysjohtaja Dieter Aminoff oli Greulingin lapsenlapsi. Yritysjohtaja Philip Aminoff on Greulingin lapsenlapsenlapsi.
Zeddiani

| Zeddiani (Tzeddiàni) |
| --- | --- |
 Sijainti Oristanon maakunnassa
 Zeddiani
 Koordinaatit: 39.989°0′0″N, 8.595°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  11,81 km²
Korkeus:  10 m
Väkiluku:  1 151
Aikavyöhyke:  UTC+1
 – Kesäaika:  UTC+2
Postinumero:  09080
Suuntanumero(t):    0783
Rekisterikilpi:  OR
 
 http://www.comune.zeddiani.or.it 
Infobox OKVirheellinen NIMI-arvo: 
Zeddiani (sardiksi Tzeddiàni) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 151 asukasta (vuonna 2016) ja sen pinta-ala on 11,81 neliökilometriä. Se sijaitsee 10 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Zeddiani Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Yanic Truesdale

Yanic Truesdale
Yanic Truesdale (s. 17. maaliskuuta 1970 Montreal, Quebec, Kanada) on kanadalainen näyttelijä, joka tunnetaan parhaiten ​ televisiosarjasta Gilmoren tytöt.
Ymer

Ymer voi tarkoittaa seuraavia:
Ymer, vuonna 1933 käyttöönotettu ruotsalainen jäänmurtaja
Ymer, vuonna 1977 käyttöönotettu ruotsalainen jäänmurtaja
Ymer, ruotsalainen maantieteellinen lehti, nykyisin vuosikirja
Ymir, ruotsalaisittain Ymer, skandinaavisen mytologian alkujättiläinen
Ymer, sukunimenä:
Elias Ymer (s. 1996), ruotsalainen tennispelaaja
Mikael Ymer (s. 1998), ruotsalainen tennispelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ymer”, voi hakea sivunnimihaulla, laajalla sivunnimihaulla tai tekstihaulla.
Ylösveto

Ylösveto tarkoittaa lentokoneen laskeutumisen keskeyttämistä lähestymisen viimeisessä vaiheessa tai laskutelineiden jo osuttua maahan.
Ylösveto voidaan tehdä esimerkiksi väärän ohjeistuksen, varatun kiitotien tai tuuliväänteen takia. Lennonjohto voi antaa komennon tehdä ylösvedon, mutta lentäjä voi päättää siitä itsekin. Kun ylösveto tehdään, lentäjä asettaa moottorit täydelle teholle (TOGA, Takeoff and Go Around), nostaa laskutelineet ylös, ja positiivisen nousunopeuden saavutettua vetää laskusiivekkeet sisään. Yleensä laskeutumista yritetään tämän jälkeen uudestaan. Lentäjä kiertää lentokoneen kentän ympäri ja yrittää laskeutumista uudestaan joko samalle, tai eri kiitotielle.
Zimbabwelainen viittomakieli

| Zimbabwelainen viittomakieli |
| --- | --- |
Muu nimi:  Zimbabwe Sign Language, Zimsign
Tiedot
Alue:  Zimbabwe
Puhujia:  ?
Sija:  ei sadan suurimman joukossa
Kielitieteellinen luokitus
Kielikunta:  viittomakielet
ISO 639-3:  zib
 Ohje 
Zimbabwelainen viittomakieli on joukko kieliä, jotka ovat kehittyneet itsenäisesti ja erillään toisistaan oppilaiden keskuudessa kuurojen kouluissa Zimbabwessa 1940-luvulta alkaen. Ne ovat mahdollisesti sukua Saksasta, Irlannista, Australiasta, Englannista ja Etelä-Afrikasta tulleille viittomakielille. Zimbabwelaisia viittomakieliä on vain vähän tutkittu, joten tarkasta määrästä tai keskenään ymmärrettävyydestä ei ole paljon tietoa. Jokaisessa kuurojen koulussa käytetään eri viittomakieltä, jotka poikkeavat myös niistä viittomakielistä, joita koulujen ulkopuolella olevat aikuiset käyttävät.
Esimerkiksi Zimbabwen pääkaupungissa Hararessa "kenkää" merkitsevä viittoma tarkoittaa Bulawayossa "sikaa". Lisäksi Bulawayossa sanotaan "hyvä" näyttämällä kaksi peukaloa, kun taas Hararessa laitetaan neljä sormea peukalon päälle.
Vuonna 2011 julkaistiin ensimmäinen zimbabwelaisen viittomakielen sanakirja, jonka toivottiin yhdistävän Zimbabwen lukuisia eri viittomakieliä ja sen kautta takaavan kuuroille zimbabwelaisille oikeutensa mm. koulutukseen, oikeudenmukaiseen oikeudenkäyntiin ja sananvapauteen. Sen toivottiin myös poistavan tulkkien tarpeen. Sanakirja on King George VI School and Centre -nimisen kuurojen koulun oppilaiden kokoama, minkä takia se ei ole kokenut samaa kohtaloa kuin edelliset sanakirjat, jotka olivat kuulevien ihmisten tekemiä ja joutuivat kuurojen yhteisön hylkäämiksi.
Sanakirjassa pyrittiin kulttuurin kannalta merkityksellisyyteen. Esim. laajassa käytössä oleva "tyttö"-viittoma, joka tehdään esittämällä vetävänsä sormilla pitkien hiusten läpi, korvattiin viittomalla, joka tehdään laittamalla kädet rintojen päälle. Näin koska useimmat zimbabwelaiset naiset pitävät hiuksensa lyhyinä.
Hallituksen virallisten lukujen mukaan kuuroja on maassa yhteensä noin 20 000, mutta sanakirjan teossa mukana olleet uskovat määrän olevan paljon suurempi.
Kielen sormiaakkoset, jolla siis tavataan yksittäisiä sanoja englanniksi, ovat mahdollisesti sukua Etelä-Afrikassa käytössä oleville sormiaakkosille.
Yane Marques

| Mitalit | Mitalit | Mitalit |  |
| --- | --- | --- | --- |
|  Yane Marques  |  Yane Marques  |  Yane Marques  |  |
Maa:  Brasilia
Naisten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | henkilökohtainen kilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Kaohsiung 2013 | henkilökohtainen kilpailu |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 | henkilökohtainen kilpailu |  |
|  Hopeaa | Guadalajara 2011 | henkilökohtainen kilpailu |  |
Yane Marques (s. 7. tammikuuta 1984 Afogados da Ingazeira) on brasilialainen nykyaikainen viisiottelija ja olympiamitalisti. 166 senttimetriä pitkä ja 51 kiloa painava Marques edustaa FUNTEC-seuraa.
Ura

Marques saavutti olympiapronssia vuoden 2012 kesäolympialaisista Lontoosta. Hän oli mukana myös vuoden 2008 kesäolympialaisissa Pekingissä, jossa hän oli 18:s. MM-kilpailuista Marquesilla on yksi hopea vuodelta 2013 ja Pan-Amerikan kisoista yksi kulta vuodelta 2007 ja yksi hopea vuodelta 2011.
Ylösvetovastus

Ylösvetovastus on vastus, joka varmistaa, että elektronisen komponentin tuloliitäntä on ylätilassa eli looginen ykkönen silloin, kun liitäntään ei ole kytketty muuta signaalia.
Avokollektorilähtöinen kytkentä ei ykköstilassa ollessaan anna ollenkaan jännitettä, mutta ylösvetovastuksella seuraavan komponentin tuloon saadaan oikea ykköstilaa merkitsevä jännite. Kun avokollektorilähtö siirtyy nollatilaan, transistori alkaa johtaa, jolloin ylösvetovastuksen kautta tuleva sähkövirta ei riitä pitämään lähtöä ykköstilassa ja jännite putoaa nollatilaa vastaavaksi. Transistorin tilalla voi olla myös vaikkapa kytkin, jolla tulon tila saadaan tarvittaessa pakotettua nollaksi. Mikäli transistorin tilalle kytketään kondensaattori, asettuu jännite virran kytkemishetkellä nollatasolle, mutta kondensaattorin varauduttua jännite nousee ykköstasoa vastaavaksi. Tällaista vastuksen ja kondensaattorin muodostamaa RC-piiriä käytetään, kun halutaan esimerkiksi nollata mikropiiri virran kytkemishetkellä.
Alasvetovastus toimii samalla periaatteella kuin ylösvetovastus, mutta varmistaa tuloliitännän tilan nollaksi, jos muuta signaalia ei ole kytketty.
Yandex Maps

| Yandex Maps |
| --- | --- |

Verkkosivusto:  Yandex Maps
Tyyppi:  karttapalvelu
Rekisteröinti:  ei
Kielet:  useita
Omistaja:  Yandex
Avattu:  2004
Nykyinen tila:  aktiivinen
Yandex Maps on venäläinen Yandexn tuottama karttapalvelu. Se tarjoaa katseltavaksi katu- ja satelliittikarttoja sekä mahdollisuuden matkareitin suunnitteluun ja paikallisten yritysten etsimiseen.
Yandex Maps on saatavissa myös kännyköihin. Kännykkäsovellukseen sisältyy myös navigointitoiminto.
Aiheesta muualla

Yandex Maps
Yancheng

| Yancheng 盐城市, Yánchéng Shì |
| --- | --- |
 Yanchengin sijainti Kiinan Jiangsuin maakunnassa
 Yancheng
 Koordinaatit: 33.3489°N, 120.1582°E 
Valtio:  Kiina
Maakunta:  Jiangsu
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  14 562 km²
Väkiluku (2010):  7 262 200
Aikavyöhyke:  UTC+8
Postinumero:  224000
Suuntanumero(t):  +86 (0)515
 
 www.yancheng.gov.cn 
Infobox OKVirheellinen NIMI-arvo: 
Yancheng (kiin. 盐城市, pinyin: Yánchéng Shì) on prefektuuritason kaupunki Kiinan Jiangsun maakunnan itäosassa. Kaupungin keskusta sijaitsee linnuntietä noin 190 kilometriä maakunnan pääkaupunki Nanjingistä koilliseen ja 52 kilometriä Keltaisenmeren rannalta sisämaahan. Kaupungin väkiluku on 7,262 miljoonaa (2010) ja pinta-ala 14 562 neliökilometriä.
Kaupunki rajoittuu etelässä Nantongin, lounaassa Taizhoun, lännessä Yangzhoun ja Huai’anin, sekä luoteessa Lianyungangin prefektuuritason kaupunkiin. Idässä rajana on Keltainenmeri.
Piirikuntatasolla prefektuuri jakautuu kolmeen piiriin, yhteen piirikuntatason kaupunkiin ja viiteen piirikuntaan seuraavasti:
| --- | --- |
 Kaupunkipiirit (3)  Dafeng  Tinghu  Yandu Piirikuntatason kaupunki (1)  Dongtai :  Piirikunnat (5)  Binhai  Funing  Jianhu  Sheyang  Xiangshui
Aiheesta muualla

Kuvia tai muita tiedostoja aiheesta Yancheng Wikimedia Commonsissa
Yancheng City Information (erityisesti talouspainotus) (englanniksi) (chinaknowledge.com)
Yancheng (englanniksi) (britannica.com)
China Postal code Jiangsu Province (prefektuuri ja piirikuntataso) (englanniksi) (youbianku.com)
Zapoteekin kieli

| Zapoteekki |
| --- | --- |
 Otomangelaisten kielten levinneisyys Meksikossa.
Muu nimi:  sapoteekki
Tiedot
Alue:   Meksiko
Puhujia:  440,000
Kirjaimisto:  latinalainen
Kielenhuolto:  Instituto Nacional de Lenguas Indígenas
Kielitieteellinen luokitus
Kielikunta:  otomangelaiset kielet
Kielikoodit
ISO 639-2:  zap
ISO 639-3:  zap
 Ohje 
Zapoteekki eli sapoteekki on nimitys Etelä-Meksikossa asuvien sapoteekki-intiaanien puhumille kielille, jotka kuuluvat otomangelaisen kielikunnan itäiseen haaraan. Zapoteekkikieliä on yli 50 ja niillä on yhteensä 440,000 puhujaa. Pääosa zapoteekin puhujista asuu Oaxacan osavaltiossa.
Willy Larsen

Willy Larsen.
William Larsen (useimmin nimi on muodossa Willy Larsen tai Willie Larsen, 15. marraskuuta 1885, Kotka, Suomen suuriruhtinaskunta – 10. maaliskuuta 1935) oli amerikansuomalainen harmonikansoittaja. Hänet tunnetaan erityisesti Säkkijärven polkan ja monen muunkin tunnetun suomalaisen iskelmän ensilevytyksen tekijänä. Larsen syntyi Kotkassa, johon hänen norjalaista sukuaan muutti 1800-luvun loppupuoliskolla töihin norjalaisen Hans Gutzeitin perustamalle sahalle .
Ura

Larsen oppi kaksirivisen harmonikan alkeet jo Kotkassa, mutta lähti monien muiden kotkalaisten tavoin merimieheksi muuttaen Yhdysvaltoihin jo ennen ensimmäistä maailmansotaa. Willy Larsen toimi harmonikansoittajana ja harmonikansoiton opettajana New Yorkissa . Hän soitteli yksinään ja eri orkestereiden kanssa pääosin New Yorkin seudun haaleilla, kunnes perusti 1920-luvulla oman orkesterin, Willy Larsenin trion. Viimeiset levytyksensä hän teki vuonna 1931.
Larsenia pidetään eräänä aikansa etevimmistä suomalaissyntyisistä harmonikansoittajista. Viljo Vesterisen on arveltu kuulleen Larsenin tekemän Säkkijärven polkan levytyksen 1930-luvun alussa, minkä hän sittemmin sovitti itselleen sopivampaan muotoon. Vesterinen omaksui myös Larsenin alun perin levyttämän lisäosan myöhempiin levytyksiinsä.
Levytysten lisäksi Larsen kirjoitti myös sovituksia harmonikalle, joista 70 on säilynyt. Larsen myi sovituksiaan ja nuotteja yhteistyössä Pietro Deiron kanssa ilmoitellen niistä amerikansuomalaisissa sanomalehdissä.
Levytyksiä

Larsen teki 72 soololevytystä, joihin sisältyvät muun muassa ensilevytykset "Säkkijärven polkka" ("Säk´järven polkka" harmonikkasoolo + kitara, sov. Willy Larsen, Columbia, New York, lokakuu 1928), "Kyllikki-valssi", "Muistoja Karpaateilta" sekä "Lukkari-Heikin polkka".
Aiheesta muualla

Willy Larsenin esitystuotanto Suomen äänitearkistossa (1901–1999)
W Series

| W Series |
| --- | --- |
  W Series -kausi 2022 

Luokka:  Formula 3
Maa:  Kansainvälinen
Ensimmäinen kausi:  2019
Kuljettajia:  20
Valmistajia:  Tatuus
Moottoreiden valmistajat:  Alfa Romeo
Rengasvalmistaja(t):  H Hankook
Kuljettajien mestari:   Jamie Chadwick
Virallinen kotisivu
W Series on vuonna 2018 perustettu ainoastaan naiskuljettajille tarkoitettu autourheilusarja, jonka tarkoituksena on kannustaa naisten osallistumista moottoriurheiluun. Sarjaa ajetaan Formula 3 -autoilla, ja sen ensimmäinen osakilpailu ajettiin 4. toukokuuta 2019 Saksan Hockenheimissa. Yksi kilpailun 18 kuljettajasta on suomalainen Emma Kimiläinen.
Historia

W Series julkistettiin alun perin 10. lokakuuta 2018. Se luotiin vastauksena naispuolisten kuljettajien vähäisyyteen eri moottoriurheilulajeissa ja varsinkin Formula 1:ssä. Sarjaa ovat tukeneet useat merkittävät autourheiluyhteisön jäsenet, mukaan lukien entinen F1-kuljettaja David Coulthard ja insinööri Adrian Newey.
Osallistuminen sarjan ensimmäisellä kaudella 2019 oli kuljettajille maksutonta, ja ensimmäisen kauden palkintosumma oli yhteensä 1,5 miljoonaa euroa. Tästä 500 000 euroa jaettiin kilpailun voittajalle ja miljoona euroa muiden kilpailijoiden kesken. Sarjan toimitusjohtana toimii Catherine Bond Muir.
Kausi 2020 peruttiin maailmalla vallinneen koronavirustilanteen vuoksi. Marraskuussa 2020 uutisoitiin, että W Seriesistä tuli Formula 1-sarjan oheissarja kaudesta 2021 eteenpäin ja sen osakilpailuja ajetaan F1-osakilpailujen yhteydessä.
Sarjan on voittanut kaikkina kolmena kautena kun se on ajettu (2019, 2021 ja 2022) britti Jamie Chadwick. Lokakuussa 2022 kerrottiin kesken kauden ettei sarjan kolmea viimeistä osakilpailua ajeta rahoitusongelmien vuoksi. Sarja on tunnettu siitä, että kuljettajat eivät joudu maksamaan mistään. Kesäkuussa 2023 sarja päätyi selvitystilaan rahoittajien puutteen vuoksi.